15 Noko ɔwɔ kɛ yɛdayɛ mɔɔ yɛ diedi nu yɛ se la, boa bɛdabɛ mɔɔ bɛ diedi nu ɛnyɛ se la+ yɛmaa bɛgyinla bɛ bɛtɛɛyɛlɛ nloa na ɔnle kɛ yɛsɔ yɛdayɛ mumua ne yɛ nye.+2 Bɛmaa yɛ nuhua ko biala ɛyɛ debie kpalɛ mɔɔ sɔ ɔ gɔnwo anye la, ɛva ɛmaa ye anwosesebɛ.+3 Ɔluakɛ Kelaese ne bɔbɔ anzɔ ɔdaye mumua ne ɔ nye,+ emomu kɛ mɔɔ bɛhɛlɛ ala la: “Bɛdabɛ mɔɔ bɛlɛbɔ wɔ aholoba la aholobabɔlɛ ne ɛragua me nwo zo.”+4 Na debie biala mɔɔ bɛhɛlɛ bɛdo ɛkɛ ne la, bɛhɛlɛ bɛmaa yɛ ɛhilehilelɛ,+ amaa yɛalua yɛ kpundiigyinlanlɛ+ nee Ngɛlɛlera ne anu arɛlekyekyelɛ zo yɛanyia anyelazo.+5 Na Nyamenle ne mɔɔ boa yɛ maa yɛgyinla kpundii na ɔkyekye yɛ rɛle la ɛmaa bɛ kɔsɔɔti bɛnyia adwenle ko ne ala mɔɔ ɛnee Kelaese Gyisɛse lɛ la bie,6 amaa bɛayɛ ko+ na bɛava ɛnelɛ* ko bɛawula Nyamenle mɔɔ le yɛ Awulae Gyisɛse Kelaese ɔ Ze ne la anyunlunyia.7 Ɔti bɛlie bɛ nwo ngoko+ kɛ mɔɔ Kelaese noko liele bɛ la,+ amaa yeawula Nyamenle anyunlunyia.8 Na mekulo kɛ bɛnwu ye kɛ Kelaese rayɛle sonvolɛ maanle bɛdabɛ mɔɔ bɛpɛle bɛ mrenyiazo la,+ ɔvale ɔhilele kɛ Nyamenle ka nɔhalɛ dahuu, na ɔmaanle ɔlale ali kɛ ɛwɔkɛ mɔɔ Nyamenle bɔle bɛ nenyia mɔ la le nɔhalɛ,+9 na maanle maanle ne mɔ awula Nyamenle anyunlunyia wɔ ye anwunvɔnezelɛ ne ati.+ Kɛ mɔɔ bɛhɛlɛ ala la: “Ɛhye ati mebahanvo wɔ wɔ maanle maanle ne mɔ anu, na meado ayɛlɛyelɛ edwɛne meamaa wɔ duma ne.”+10 Bieko, ɔse: “Maanle maanle, bɛ nee ye menli ne ɛli fɛlɛko.”+11 Eza ɔse: “Bɛmɛ maanle maanle kɔsɔɔti, bɛye Gyihova* ayɛlɛ, na bɛmaa menli kɔsɔɔti ɛye ye ayɛlɛ.”+12 Ayezaya noko se: “Gyɛsi ndinli ne bara,+ yemɔ a ɔbali maanle maanle ne anwo zo tumi a;+ maanle maanle ne mɔ bava bɛ nye ado ɔ nwo zo.”+13 Nyamenle ne mɔɔ maa anyelazo la ɛmaa anyelielɛ nee anzodwolɛ ɛyi bɛ tɛkɛɛ, kɛmɔ bɛva bɛ rɛle bɛwula ye nu la ati, amaa ɔlua sunsum nwuanzanwuanza ne tumi zo bɛ anyelazo ayɛ kpole.*+14 Me mediema, medame mumua ne medie bɛ medi kɛ kpalɛyɛlɛ ɛyi bɛdabɛ noko tɛkɛɛ kɛ mɔɔ ndelebɛbo muala ɛyi bɛ tɛkɛɛ la, na bɛkola bɛtu bɛ nwo folɛ* ngoko.15 Noko, mehɛlɛ ninyɛne bie mɔ wienyi merɛlɛ bɛ kɛ mefa meahakye bɛ bieko, ɔlua Nyamenle ɛlolɛ kpole ne mɔɔ yeva yemaa me16 kɛ menyɛ sonvolɛ memaa Kelaese Gyisɛse wɔ maanle maanle ne anu la ati.+ Melɛyɛ Nyamenle edwɛkpa ne anwo gyima nwuanzanwuanza ne,+ amaa maanle maanle ɛhye mɔ ayɛ afɔlebɔlɛ mɔɔ fɛta na bɛva sunsum nwuanzanwuanza ne bɛde nwolɛ la.17 Ɔti me nye die ɔluakɛ mele Kelaese Gyisɛse ɛdoavolɛ yɛɛ melɛyɛ Nyamenle gyima.18 Na menrɛha edwɛkɛ ngakyile biala kyesɛ mɔɔ Kelaese ɛlua me nwo zo ɛyɛ la ala amaa maanle maanle ne mɔ ayɛ tieyɛ, ɔlua me edwɛkɛhanlɛ nee me nyɛleɛ zo,19 ɔlua sɛkɛlɛneɛ nee nwanwane gyima+ yɛɛ Nyamenle sunsum ne tumi ne azo, meli Kelaese edwɛkpa ne anwo daselɛ bɔkɔɔ ɔvi Gyɛlusalɛm too badwu Yelelekɛm.+20 Na wɔ adenle ɛhye azo, menvale menziele me nye zo kɛ menrɛha edwɛkpa ne wɔ ɛleka mɔɔ bɛde Kelaese duma ne anwo edwɛkɛ dɛba la, amaa meandoa adiabo mɔɔ awie gyɛne ɛwula la azo;21 noko kɛ mɔɔ bɛhɛlɛ ala la: “Bɛdabɛ mɔɔ bɛanga ɔ nwo edwɛkɛ bɛangile bɛ la banwu ye, yɛɛ bɛdabɛ mɔɔ bɛtɛtele la bade ɔ bo.”+22 Ɛhye noko ati a fane dɔɔnwo ne ala meannyia adenle meamba bɛ nwo nehane la.23 Noko kɛkala, menlɛ azɛlɛsinli bieko wɔ maanzinli ɛhye mɔ anu mɔɔ metɛyɛle nuhua gyima a, na ɛvolɛ dɔɔnwo* mɔɔ ɛraze ɛhɔ la mengulole kɛ mekɛra bɛ nwo lɔ.24 Ɛhye ati, me nye la kɛ saa melɛkɔ Sepeen a mebanwu bɛ, amaa medi mekɛ ekyi wɔ bɛ nwo ɛkɛ ne a bɛahɔzɔho me ekyii.25 Noko kɛkala ɛdeɛ, melɛtu adenle meahɔ Gyɛlusalɛm meahɔboa* nwuanzanwuanzama ne.+26 Ɔluakɛ bɛdabɛ mɔɔ bɛwɔ Masidonea nee Akaya la anye ɛlie nwo kɛ bɛkɛva bɛ ninyɛne bɛkɛmaa kɛ ndoboa la bɛkɛhɔmaa ehyiavolɛma mɔɔ wɔ nwuanzanwuanzama ne anu wɔ Gyɛlusalɛm la.+27 Ɔyɛ bɛ fɛ kɛ bɛyɛ zɔ la ɛdeɛ, noko nɔhalɛ nu, ɛnee bɛtua bɛ kakɛ; ɔluakɛ saa maanle maanle ne anu amra ɛnyia bɛ sunsum nu ninyɛne ne bie a, ɛnee ɔwɔ kɛ bɛdabɛ noko bɛfa bɛ nwonane afoa nu ninyɛne bɛboa* bɛ.+28 Yemɔti saa meyɛ ɛhye mewie na mefa ndoboa* ne memaa bɛ na melɛse meahɔ Sepeen a, mebarakpɔla bɛ.29 Bieko, meze kɛ saa meba bɛ nwo lɔ a, mebava Kelaese ɛkɛ ne nyilalɛ dɔɔnwo mearɛlɛ bɛ.30 Mediema, akee mesɛlɛ bɛ, ɔlua yɛ Awulae Gyisɛse Kelaese nee sunsum ne ɛlɔlɛ zo, bɛzɛlɛ Nyamenle ɛsesebɛ bɛmaa me, kɛ mɔɔ meyɛ ye la,+31 amaa bɛalie me+ bɛavi bɛdabɛ mɔɔ bɛnle diedima mɔɔ bɛwɔ Dwudiya la asa anu, na me ɛzonlenlɛ gyima ne mɔɔ mekayɛ ye wɔ Gyɛlusalɛm la, nwuanzanwuanzama ne anye alie nwo,+32 amaa ɔyɛ Nyamenle ɛhulolɛ a, meava anyelielɛ meara bɛ nwo lɔ, na yɛamaa yɛ nwo anwosesebɛ.33 Nyamenle mɔɔ maa anzodwolɛ la nee bɛ muala ɛdɛnla.+ Amen.
twi_Latn